Συσχετισμός της κατηγοριοποίησης κατά Bethesda των θυρεοειδικών όζων με βάση την τελική ιστολογική διάγνωση. Αναδρομική μελέτη πενταετίας
Creators: name: Νίξον, Αλέξανδρος Δαυίδ
Publisher: name: Aristotle University of Thessaloniki
Year: 2022
Subjects: Καρκίνος του θυρεοειδούς
Παρακέντηση όζου
Σύστημα Bethesda
Thyroid cancer
Paracentesis of nodule
Bethesda System

description: Σκοπός: Οι όζοι του θυρεοειδούς αποτελούν συχνό εύρημα στο γενικό πληθυσμό. Παράλληλα ο διαφοροποιημένος καρκίνος του θυρεοειδούς αποτελεί την πιο συχνή κακοήθεια των ενδοκρινών αδένων και τις τελευταίες δεκαετίες παρουσιάζει αξιοσημείωτη αύξηση στην επίπτωσή του. Η σωστή διαγνωστική προσέγγιση των θυρεοειδικών όζων είναι καίριας σημασίας για την έγκαιρη αναγνώριση κακοήθων βλαβών αλλά και για την αποφυγή περιττών χειρουργικών επεμβάσεων. Στόχος της μελέτης ήταν η αξιολόγηση της διαγνωστικής ικανότητας του συστήματος καταγραφής Bethesda σε χειρουργικό πληθυσμό. Υλικό και Μεθοδολογία: Πραγματοποιήθηκε αναδρομική μελέτη από το αρχείο επεμβάσεων θυρεοειδούς της Β’ Χειρουργικής Κλινικής του ΓΝΘ “Γ. Γεννηματάς – ο Άγιος Δημήτριος”. Συμπεριλήφθηκαν ασθενείς όπου είχε πραγματοποιηθεί παρακέντηση προ του χειρουργείου σε κυρίαρχο όζο δια λεπτής βελόνης και κυτταρολογική εξέταση (ταξινόμηση κατά Bethesda). Ορθώς θετικά αποτελέσματα ορίστηκαν οι ομάδες IV, V, VI που στην τελική ιστολογική διάγνωση ανέδειξαν κακοήθεια. Σε ξεχωριστές αναλύσεις προσμετρήθηκαν ως ορθώς θετικά και τα αποτελέσματα της ομάδας III όπου αναδείχθηκε κακοήθεια. Ορθώς αρνητικά αποτελέσματα ορίστηκαν τα περιστατικά της ομάδας II που στην ιστολογική διάγνωση αναδείχθηκε καλοήθη βλάβη. Με βάση τους ορισμούς αυτούς υπολογίστηκαν η ευαισθησία, ειδικότητα, η αξιοπιστία, θετική προγνωστική αξία (ΘΠΑ) για τις ομάδες III, IV, V, VI ξεχωριστά αλλά και αθροιστικά και αρνητική προγνωστική αξία (ΑΠΑ) για την ομάδα II. Πραγματοποιήθηκε σύγκριση μεταξύ των επί μέρους ομάδων Bethesda. Αποτελέσματα: Ο συνολικός αριθμός ασθενών ήταν 212 γυναίκες και 46 άνδρες με μέση ηλικία 48.8 και 49.1 έτη αντίστοιχα. Η ευαισθησία και ειδικότητα για τη συνδυασμένη ομάδα IV,V,VI και τη συνδυασμένη ομάδα III,IV,V,VI αντίστοιχα ήταν 97.97%/78.9% και 98.2%/67.67%. Η ΘΠΑ για τη συνδυασμένη ομάδα IV, V, VI και τη συνδυασμένη ομάδα III, IV, V, VI ήταν αντίστοιχα 77.6% και 70.44%. Οι επί μέρους ΘΠΑ ήταν 44% για ομάδα III, 54.17% για ομάδα IV, 65.7% για V και 93.9% για VI. Η αξιοπιστία για τη συνδυασμένη ομάδα II, IV, V, VI ήταν 86.18% και 80.48% για τη συνδυασμένη ομάδα II, III, IV, V, VI. Συμπέρασμα: Τα αποτελέσματα της μελέτης επιβεβαιώνουν τα ευρήματα άλλων μελετών και ανέδειξαν πως συνολικά το σύστημα Bethesda είναι αξιόπιστο ως εργαλείο προεγχειρητικής διάγνωσης. Η διαχείριση των ομάδων III και IV παραμένει πρόκληση καθώς σε μεγάλο ποσοστό αναδεικνύεται κακοήθεια.
description: Aim: Thyroid nodules are a common finding in the general population. In addition differentiated thyroid cancer is the most common malignancy of the endocrine system and its prevalence has been rising over the past decades. The correct diagnostic workup of thyroid nodules is of paramount importance to identify malignant lesions and avoid unnecessary surgical interventions. The aim of this study was to evaluate the diagnostic capabilities of the Bethesda System for reporting thyroid cytopathology. Materials and Methods: A retrospective study was conducted by utilizing data from the thyroid surgery registry of the 2nd Department of Surgery of “G. Gennimatas – St Demetrios” Hospital. Included in this study were patients that had undergone paracentesis and cytopathological examination of a dominant nodule prior to surgery. Bethesda IV, V, VI that were shown on final histological examination to be malignant were counted as true positives. Bethesda II that were shown to be benign lesion after biopsy were classified as true negative. Based on these definitions the following percentages were calculated: sensitivity, specificity, accuracy, positive predictive value (PPV) for groups III, IV, V, VI separately and collectively and negative predictive value (NPV) for group II. Correlations between groups were investigated. Results: 212 women and 46 men with mean age 48.8 and 49.1 years respectively were included in this study. The sensitivity and specificity of collective group IV, V, VI and collective group III, IV, V, VI were 97.97%/78.9% and 98.2%/67.67% respectively. PPV for collective group IV, V, VI and collective group III, IV, V, VI were 77.6% and 70.44% respectively. PPV for separate groups were 44% for group III, 54.17% for group IV, 65.7% for group V and 93.9% for group VI. Accuracy for collective group II, IV, V, VI was 86.18% and 80.48% for collective group II, III, IV, V, VI. Conclusion: The results of this study agree with observations from prior studies and highlight the fact that the Bethesda system is effective in pre-operative diagnosis. The management of group III and IV remains a challenge due to the relatively high likelihood of malignancy.